**PROCEDURĂ PRIVIND FUNCȚIONAREA PiEțEI de energie electrică PENTRU CLIENȚII FINALI MARI**

**Întocmit: OPCOM SA**

**– mai 2022 –**

**CUPRINS**

[1. SCOP 4](#_Toc100574383)

[2. DOMENIUL DE APLICARE 4](#_Toc100574386)

[3. ABREVIERI 4](#_Toc100574387)

[4. DEFINIŢII 5](#_Toc100574388)

[5. DOCUMENTE DE REFERINŢĂ 7](#_Toc100574389)

[6. CONDIŢII GENERALE 7](#_Toc100574390)

[7. MODUL DE LUCRU 8](#_Toc100574391)

[8. ÎNCHEIEREA SESIUNII DE LICITAȚIE 12](#_Toc100574400)

[9. ÎNTRERUPEREA ACCIDENTALĂ A SESIUNII DE LICITAŢIE ŞI RELUAREA ACESTEIA 12](#_Toc100574405)

[10. PENALITĂȚI 13](#_Toc100574409)

[11. PUBLICAREA INFORMAȚIILOR 14](#_Toc100574418)

[12. LEGĂTURA CU PARTICIPANŢII LA PMC 15](#_Toc100574422)

[13. ALTE PREVEDERI 15](#_Toc100574425)

[Anexa 1 16](#_Toc100574428)

[Anexa 2 17](#_Toc100574430)

[Anexa 3 18](#_Toc100574432)

[Anexa 4 19](#_Toc100574433)

[Anexa 5 20](#_Toc100574434)

[Anexa 6 21](#_Toc100574436)

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| Nr. Crt | Revizia: | Data | Revizia se referă la: |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

1. SCOP

Prevederile „Procedurii privind funcţionarea Pieței de energie electrică pentru clienții finali mari” numită în continuare Procedura PMC, au ca scop să transpună prevederile Regulamentului privind cadrul organizat de contractare a energiei electrice pentru clienții finali mari, aprobat prin Ordinul preşedintelui ANRE nr. 65/31.03.2022.

* 1. Conţinut

Procedura PMC precizează condiţiile referitoare la:

* Enunțarea principiilor de funcționare a pieței;
* Înscrierea pentru participarea la sesiunile de tranzacționare;
* Organizarea sesiunii de tranzacționare a contractelor bilaterale de energie electrică - pe PMC;
* Publicarea informațiilor.
	1. Principii

Principiile care stau la baza atribuirii contractelor pentru vânzarea/cumpărarea de energie electrică, în condiţiile prezentei Proceduri, sunt următoarele:

1. accesul la sesiunile de tranzacționare organizate pentru producători/operatori de instalaţii de stocare și clienții finali mari;
2. transparenţa – prin publicarea în avans, conform termenelor precizate în prezenta Procedură, a informaţiilor referitoare la produsele ce urmează a fi tranzacţionate şi sesiunile de tranzacționare aferente, precum și prin publicarea rezultatelor;
3. nediscriminare şi obiectivitate - prin aplicarea în mod nediscriminatoriu a criteriilor de selecţie şi a criteriilor pentru atribuirea contractelor astfel încât participanţilor înscriși la această piață să li se acorde şanse egale de atribuire a contractelor;
4. aplicarea mecanismelor concurenţiale pentru atribuirea contractelor care fac obiectul prezentei Proceduri.
5. DOMENIUL DE APLICARE

Procedura PMC se aplică de către Opcom SA, în calitate de Operator al Pieței de energie electrică pentru clienții finali mari şi de către Participanţii la această piaţă în vederea contractării pe baza contractului propus pentru vânzarea-cumpărarea energiei electrice, pentru termen de livrare de minim o lună, la un preț stabilit în mod transparent prin aplicarea mecanismelor concurențiale precizate în prezenta procedură.

1. ABREVIERI

Abrevierile utilizate în cadrul prezentei Proceduri au următoarele semnificaţii:

**ANRE -** Autoritatea Naţională de Reglementare în domeniul Energiei;

**Convenția de participare -** Convenția de participare la Piața de energie electrică pentru clienții finali mari;

**EFET -** Federaţia Europeană a Furnizorilor de Energie;

**OP -** Operator al Pieţei de energie electrică pentru clienții finali mari;

**OUG nr. 27/2022 –** Ordonanţa de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei;

**PMC -** Piaţa de energie electrică pentru clienții finali mari;

**PS -** Participant selectat pentru răspuns la ofertă;

**Regulament -** Regulamentul privind cadrul organizat de contractare a energiei electrice pentru clienții finali mari;

**TG -** Componenta tarifului de transport pentru introducerea de energie electrică în reţea.

1. DEFINIŢII

O parte dintre termenii utilizați în prezenta procedură sunt preluaţi din Legea energiei electrice și a gazelor naturale nr. 123/2012 cu modificările și completările ulterioare și din Regulamentul privind cadrul organizat de contractare a energiei electrice pentru clienții finali mari aprobat prin Ordinul ANRE nr. 65/2022. Suplimentar față de termenii definiți prin documentele de referință se definesc următorii termeni:

* 1. **Adâncime ordin –** Fereastra de prezentare a sistemului de tranzacționare în care sunt afișate ordonat în funcție de criteriile de prioritate (cel mai bun preț, marcă de timp) ofertele introduse în piață;
	2. **Cheie de autentificare USB** **token**– Dispozitiv hardware extern care se conectează la calculator şi permite Participantului la PMC accesarea Platformei de tranzacţionare;
	3. **Client final mare de energie electrică –** Orice consumator sau agregare de consumatori cu un consum anual mai mare de 70.000 MWh, precum şi operatorul de transport şi de sistem şi operatorii de distribuţie care achiziţionează, individual sau prin agregare, energie electrică pentru acoperirea consumului propriu tehnologic din reţelele pe care le exploatează;
	4. **Cod de identificare pe Piața de energie electrică pentru clienții finali mari**  – Cod alocat fiecărui Participant la PMC de către OP;
	5. **Cod de identificare a ofertei** – Cod alfanumeric alocat de OP fiecărei oferte prin care oferta poate fi identificată pe PMC pentru o anumită dată în care se organizează sesiunea de licitație;
	6. **Confirmare de tranzacţie**– Document emis de Opcom SA, în calitate de OP, care confirmă participanților câștigători o tranzacţie încheiată pe PMC;
	7. **Contractul de vânzare-cumpărare energie electrică pe Piața de energie electrică pentru clienții finali mari PMC** – Un contract de vanzare cumpărare a energie electrice propus de iniţiator sau contractul-standard agreat în urma consultării publice a OP cu participanţii la piaţă sau contractul tip EFET, contract ce va fi încheiat între părți în urma desfășurării unei sesiuni de licitație organizată pe PMC, în urma corelării unei oferte de vânzare cu o ofertă de cumpărare. Contractele propuse de către inițiatorii sesiunilor de licitație sunt ferm acceptate de către Participanţii la PMC care participă la sesiunile de licitație. Contractele încheiate în baza rezultatelor sesiunilor de tranzacționare organizate pe PMC sunt contracte cu executare fermă ceea ce presupune respectarea întocmai a clauzelor publicate, livrarea/consumul energiei electrice şi a preţului stabilit prin licitație;
	8. **Corelare** – Proces derulat în mod automat de aplicația informatică ce deservește Platforma de tranzacționare prin care se încheie tranzacții pentru cantitatea corespunzătoare numărului de fracții aferent fiecărei oferte de vânzare și cumpărare care îndeplinesc simultan condiţia de preţ, respectiv preţul vânzării mai mic cel mult egal cu preţul cumpărării sau preţul cumpărării mai mare cel puţin egal cu preţul vânzării. Oferta de cumpărare se corelează în mod automat cu ofertele de vânzare, ordonate crescător și în funcție de marca de timp atribuită automat de aplicația informatică fiecărei oferte în momentul introducerii lor de către participanții la piață;
	9. **Criterii de selecție** – Criterii stabilite de inițiator pe baza cărora se realizează calificarea participanţilor respondenţi;
	10. **Notificare privind calificarea participanţilor respondenţi la sesiunea de licitație** – Document transmis de către OP participanților respondenți, informând astfel participarea acestora la sesiunea de licitație în urma selecției făcute de către participantul inițiator și, după caz, sunt invitați pentru participarea la sesiunea de tranzacționare, conform Programului de desfășurare a sesiunii de tranzacționare;
	11. **Oferte de energie electrică** – Oferte cu caracteristici bine definite privind cantitatea de energie electrică oferită spre cumpărare/vânzare, intervalele de decontare, durata contractului, preţul solicitat/oferit, precum şi condiţiile de livrare şi plată, stabilite anterior momentului introducerii lor în licitaţie;
	12. **Operator de distribuţie** – Orice persoană fizică sau juridică ce deţine, sub orice titlu, o reţea electrică de distribuţie şi care răspunde de exploatarea, de întreţinerea şi, dacă este necesar, de dezvoltarea reţelei de distribuţie într-o anumită zonă şi, după caz, a interconexiunilor acesteia cu alte sisteme, precum şi de asigurarea capacităţii pe termen lung a reţelei de a satisface un nivel rezonabil al cererii de distribuţie de energie electrică;
	13. **Operator de Transport şi de Sistem** – Orice persoană fizică sau juridică ce deţine, sub orice titlu, o reţea electrică de transport şi care răspunde de operarea, asigurarea întreţinerii şi, dacă este necesar, de dezvoltarea reţelei de transport într-o anumită zonă şi, acolo unde este aplicabilă, interconectarea acesteia cu alte sisteme electroenergetice, precum şi de asigurarea capacităţii pe termen lung a reţelei de transport de a acoperi cererile rezonabile pentru transportul energiei electrice;
	14. **Operator economic afiliat** – Oricare operator economic dintr-un grup care, direct sau indirect, controlează operatorul economic specificat, este controlat de acesta ori este sub controlul comun, împreună cu acest operator economic;
	15. **Parte Responsabilă cu Echilibrarea**– Participant la piaţă sau reprezentantul ales al acestuia responsabil pentru dezechilibrele sale pe piaţa energiei electrice;
	16. **Participant inițiator** – Participant la PMC care propune o ofertă inițiatoare de cumpărare și contractul aferent pentru care OP organizează sesiunea de tranzacționare;
	17. **Perioada de livrare** *–* Intervalul de timp pe parcursul căruia este livrată/consumată energia electrică contractată;
	18. **Preţ propus** – Prețul propus în oferta iniţiatoare, publicată pe pagina de internet a OPCOM. Acest preț este introdus de inițiator în platforma de tranzacționare, include componenta TG a tarifului de transport și nu include TVA;
	19. **Preţ stabilit prin licitație** – Preţul stabilit în timpul sesiunii de licitație online rezultat din echilibrul cererii şi al ofertei, acceptat ferm de către părţile ce au încheiat tranzacţia. Acest preț include componenta TG a tarifului de transport și nu include TVA;
	20. **Producător de energie electrică** – Persoana fizică sau juridică având ca specific activitatea de producere a energiei electrice, inclusiv în cogenerare;
	21. **Produs standard** – Reprezintă energia corespunzătoare unei puteri medii de 5 MW pe interval de decontare;
	22. **Programul de desfăşurare a sesiunii de tranzacţionare** – Grafic de timp cu durata fiecărei etape din cadrul sesiunii de tranzacționare, convenit cu OP;
	23. **Selecţia candidaţilor** – Activitate în cadrul sesiunii de tranzacționare pe PMC în care pe baza listei de documente și a criteriilor de selecție, precizate de către inițiatorul sesiunii de licitație, acesta stabilește lista PS;
	24. **Sesiunea de tranzacționare pe Piața de energie electrică pentru clienții finali mari** – Totalitatea acțiunilor desfășurate pentru atribuirea unei oferte de energie electrică de cumpărare, publicată la solicitarea unui Participant la PMC. Sesiunea de tranzacționare pe PMC include Selecția candidaților, Sesiunea de licitație în sistem online şi Publicarea rezultatelor sesiunii de tranzacționare;
	25. **Sesiunea de licitație în sistem online** – Sesiunea în cadrul căreia se realizează corelarea automată a cererii cu oferta.
	26. **Tarif de administrare a Pieței de energie electrică pentru clienții finali mari** – Tarif perceput anual de SC Opcom SA în calitate de OP Participanților la PMC pentru activitățile de administrare a acestei piețe;
	27. **Tarif de realizare a tranzacțiilor pe Piața de energie electrică pentru clienții finali mari** – Tarif perceput lunar de SC Opcom SA Participanților la PMC pentru tranzacțiile de vânzare/cumpărare realizate de către aceștia în luna anterioară pe PMC;
	28. **Zi lucrătoare**– Zi calendaristică, cu excepţia zilelor de sâmbătă, duminică şi a oricărei zile declarată sărbătoare legală sau zi liberă;
	29. **Zi nelucrătoare**– Zi de sâmbătă, de duminică şi oricare zi declarată sărbătoare legală sau zi liberă în România.
1. DOCUMENTE DE REFERINŢĂ
	1. Legea nr. 123/2012 a energiei electrice şi a gazelor naturale, cu modificările și completările ulterioare;
	2. Regulamentul privind cadrul organizat de contractare a energiei electrice pentru clienții finali mari, aprobat prin Ordinul preşedintelui ANRE nr. 65/31.03.2022;
	3. Ordonanţa de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei;
	4. Procedura privind înregistrarea participanților la piețele centralizate de energie electrică administrate de OPCOM SA;
	5. Convenția de participare la Piaţa de energie electrică pentru clienţii finali mari;
	6. Procedura privind modalitatea și termenele de plata a tarifului reglementat practicat de operatorul pieței de energie electrică.
2. CONDIŢII GENERALE
3. 1. În poziţia de cumpărători de energie electrică se pot înscrie doar clienţii finali mari direct sau prin agregare, care achiziţionează energia electrică exclusiv pentru consum propriu.
	2. Este interzisă revânzarea energiei electrice achiziţionate de către clienţii finali mari pe această piaţă, cu excepţia clienţilor finali mari care nu au calitate de operator de transport şi de sistem sau operatori de distribuţie şi care pot revinde energia electrică doar către afiliaţi, pentru consumul propriu al acestora.
	3. În calitate de vânzători pot participa producătorii, inclusiv celor cărora li se aplică prevederile art. 14 alin. (6) din Ordonanţa de urgenţă a Guvernului nr. 27/2022 privind măsurile aplicabile clienţilor finali din piaţa de energie electrică şi gaze naturale în perioada 1 aprilie 2022 - 31 martie 2023, precum şi pentru modificarea şi completarea unor acte normative din domeniul energiei, precum şi operatorilor de servicii de stocare care vând energie electrică stocată, care pot participa direct sau prin agregare, în calitate de vânzători de energie electrică;
	4. Vânzătorii nu au obligaţia asumării responsabilităţii pentru dezechilibrele cumpărătorilor cu care au încheiat tranzacţii pe această piaţă.
	5. În calitate de OP, pentru activitățile și serviciile desfășurate, Opcom SA percepe tarifele publicate pe site-ul propriu, stabilite conform reglementărilor în vigoare și prevederilor Convenției de participare.
	6. În urma consultării publice OP stabilește conținutul contractului standard pentru vânzarea-cumpărarea energiei electrice, procedurii de înregistrare și convenţiei de participare la PMC și le publică pe website-ul propriu.
	7. OP publică şi actualizează pe pagina sa web documentele ce reglementează precum şi documentele tip privind funcţionarea PMC.
4. MODUL DE LUCRU
	1. OFERTELE INIŢIATOARE
		1. Prin ofertele de energie electrică de cumpărare pe care fiecare ofertant inițiator la PMC le definește în vederea publicării și organizării de către OP a unei sesiuni de tranzacționare pe PMC, se precizează:
5. Numărul de produse standard ofertat, unde produsul standard reprezintă energia corespunzătoare unei puteri medii de 5 MW pe interval de decontare, puterea pe interval de decontare totală ofertată şi cantitatea de energie electrică totală aferentă acestor produse, profilul/combinația de profiluri cu următoarele caracteristici zilnice ale livrărilor:
6. *livrare la putere constantă, în bandă;*
7. *livrare la putere constantă, în orele de vârf de sarcină;*
8. *livrare la putere constantă, în orele de gol de sarcină*;
9. *alte produse standard definite de OP, în urma unei consultări publice cu participanţii la piaţă.*

 *Profilurile disponibile sunt publicate pe site-ul OP.*

1. Opţiunea privind tranzacţionarea integrală/parţială a ofertei iniţiatoare; în cazul în care participantul iniţiator optează pentru tranzacţionarea parţială, oferta va preciza numărul de fracţii din cantitatea totală ce vor fi ofertate; valoarea minimă a fracţiei trebuie să fie corespunzătoare energiei aferente unei puteri medii de 1 MW pe interval de decontare;
2. Durata livrării (data de începere şi data de finalizare); aceasta va fi de minimum o lună. Pentru producătorii cărora li se aplică prevederile art. 14 alin. (6) din OUG nr. 27/2022, durata livrării, pentru perioada aprilie 2022 - martie 2023, va fi de minimum o lună, excepţie făcând luna precedentă lunii de începere a tranzacţionării, conform prevederilor Regulamentului.

Data de începere a livrării trebuie să fie ulterioară semnării contractului.

1. Opţiunea privind variaţia puterii contractate pe interval de decontare cu maximum 0,5 MW, stabilit de către participantul iniţiator.
2. Preţul de deschidere propus şi după caz, formula de ajustare a preţului după primul an de livrare, în funcţie de evoluţia unui indice bursier public din domeniul energiei electrice, inclusiv formula aferentă; formula de ajustare se aplică cu acordul părţilor. Ofertantul trebuie să includă în preţ componenta Tg a tarifului de transport, corespunzătoare introducerii de energie electrică în reţea și nu include TVA;
3. Criteriile de selecţie, pe baza cărora inițiatorul va realiza calificarea participanţilor respondenți în cadrul etapei de selecţie și indică adresa de email la care vor fi transmise documentele de către participanții ce intenționează să participe cu oferte de răspuns; acestea vor fi transmise spre informare si către OP la adresa pmc@opcom.ro;
4. Programul de desfăşurare a sesiunii de tranzacţionare;
5. Contractul de vânzare-cumpărare energie electrică; acesta poate fi un contract propus de iniţiator, contractul standard publicat de OP agreat în urma unei consultări publice cu participanţii la piaţă sau contractul tip EFET.
	* 1. Cantitatea de energie electrică aferentă ofertei iniţiatoare (Qc ) va fi dată de formula:

$$Q\_{c}=P\_{c}×ID\_{zi}×Z\_{an} ×15/60$$

Unde:

Pc= puterea medie pe interval de decontare aferentă unui produs sau combinație de produse standard (multiplu de 5 MW);

 IDzi = numărul de intervale de decontare din zi exprimat pentru care a fost ofertată puterea medie pe interval de decontare;

 Zan= numărul de zile pe parcursul cărora va fi livrată puterea medie pe interval de decontare;

* + 1. Valoarea ofertei (*Valof*) poate fi estimată utilizându-se formula:

$$Val\_{of}=\sum\_{i=1}^{n}(Q\_{ci}×P\_{pr})$$

Unde:

Valof= Valoarea ofertei (Lei);

Qci = Cantitatea de energie electrică conform produsului/combinației de produse standard „i” ofertat/e;

Ppr = Preţul propus pentru produsul/combinația de produse standard ofertat/e (Lei/MWh);

* 1. NOTIFICAREA OFERTELOR INIȚIATOARE
		1. Participanţii la PMC notifică OP ofertele de cumpărare propuse pentru a fi publicate în vederea organizării sesiunii de tranzacționare, definite respectând caracteristicile ofertelor precizate la art. 7.1.1. în prezenta Procedură, contractul de vânzarea-cumpărare a energiei electrice propus, criteriile de selecţie a PS, precum şi programul de desfăşurare a sesiunii de tranzacţionare.
		2. Ofertele iniţiatoare de cumpărare sunt notificate de către Participanții la PMC utilizând formularul din Anexa 2 la prezenta Procedură.
		3. OP definește pentru fiecare ofertă inițiatoare primită și publicată în vederea organizării unei sesiuni de tranzacționare pe PMC câte un cod de identificare a ofertei pentru o dată în care se organizează sesiunea de licitație.
	2. VALIDAREA OFERTELOR INIŢIATOARE
		1. La primirea documentelor prin care un participant la PMC propune lansarea unei sesiuni de tranzacţionare, OP verifică şi publică în termen de două (2) zile lucrătoare:
* Oferta iniţiatoare și contractul propus de către inițiator;
* Criteriile de selecție pe baza cărora se realizează calificarea participanţilor respondenţi în cadrul etapei de selecţie;
* Programul de desfăşurare a sesiunii de tranzacționare.
	+ 1. Este interzisă includerea, prin înţelegerea părţilor sau pe baza unor acte adiţionale, de clauze privind modificarea ulterioară a unor prevederi ale contractului cunoscute în urma procesului de licitaţie, referitoare la preţul stabilit prin licitaţie, durata livrării, puterea medie pe interval de decontare de energie electrică/profilul de livrare, precum şi adăugarea altor servicii, dar fără a se limita la acestea.
		2. OP propune iniţiatorului modificări ale ofertei iniţiatoare/contractului propus în cazul în care consideră, în mod justificat, că există inadvertențe în documentele transmise sau criteriile de selecţie precizate de către iniţiator sunt inadecvate. Termenul de publicare a ofertei curge din momentul primirii tuturor documentelor conforme.
		3. OP publică Anunțul privind inițierea sesiunii de tranzacționare.
	1. RETRAGERE OFERTELOR ȘI ANULAREA SESIUNILOR DE TRANZACȚIONARE
		1. Participanţii ce au înaintat oferte în vederea publicării lor şi organizării de sesiuni de tranzacționare pe PMC pot decide retragerea ofertelor inițiatoare, după publicarea acestora de către OP pe website, cu asumarea prevederilor Regulamentului privind cadrul organizat de contractare a energiei electrice pentru clienţii finali mari și ale prezentei Proceduri, referitoare la obligaţia suportării sumei penalizatoare și suspendare. Urmare a retragerii ofertei inițiatoare, sesiunea de tranzacționare va fi anulată de către OP conform prevederilor prezentului articol. Totodată, în cazul în care participantul inițiator nu introduce oferta în cadrul sesiunii de licitație online, în afara cazurilor în care notifică probleme tehnice de conectare conform cu prevederile art. 7.6.6,, acesta se supune acelorași prevederi privind obligaţia suportării sumei penalizatoare și suspendare.
		2. În cazul în care pentru o ofertă publicată nu au fost depuse documente pentru selecţia participanților respondenți, până la termenul limită stabilit în Programul de desfăşurare a sesiunii de tranzacţionare publicat, OP declară sesiunea de tranzacționare anulată, informează reprezentanţii Participantului la PMC care a depus oferta inițiatoare şi publică pe pagina web a OPCOM SA anunţul de anulare.

* 1. ETAPA DE SELECȚIE A PARTICIPANŢILOR RESPONDENȚI
		1. În vederea participării la sesiunea de tranzacţionare cu oferte de răspuns, Participanții la PMC transmit participantului inițiator și la OP prin email/fax, în conformitate cu termenul precizat în Programul de desfăşurare a sesiunii de tranzacţionare, toate documentele justificative, după caz, în vederea validării îndeplinirii criteriilor de selecție solicitate de inițiator.
		2. Participantul inițiator al sesiunii de tranzacționare realizează selecţia PS cu obligația aplicării criteriilor de selecție obiectiv și nediscriminatoriu, precizate în oferta inițiatoare, și comunică OP lista PS în termenul precizat în Programul de desfăşurare a sesiunii de tranzacţionare, printr-un document asumat de reprezentantul legal al participantului inițiator. În cazul în care inițiatorul transmite lista PS după termenul prevăzut, Programul de desfășurare a sesiunii de tranzacționare va fi analizat și posibil modificat de către OP.
		3. OP publică lista participanților selectați şi informează individual Participanții la PMC calificați pentru participarea la sesiunea de licitație online cu oferte de răspuns.(Anexa 5).
	2. SESIUNEA DE LICITAȚIE ÎN SISTEM ONLINE

ORGANIZAREA

* + 1. OP organizează sesiunea de licitație în sistem online pentru tranzacționarea ofertei inițiatoare, pe Platforma de tranzacţionare ce deservește PMC, cu respectarea Programului de desfăşurare a sesiunii de tranzacţionare.
		2. Participanţii la PMC introduc ofertele proprii de cumpărare/vânzare în Platforma de tranzacționare. Accesul la Platforma de tranzacționare se face prin cheia USB token și software-ul pentru instalare, obținute de Participanţii la PMC în urma semnării unui contract de comodat.
		3. Fiecare Participant la PMC poate vizualiza ofertele active în Platforma de tranzacționare.

DESFĂȘURAREA

* + 1. Pe parcursul sesiunii de tranzacționare, Participanții la PMC introduc oferte de la calculatorul propriu, utilizând meniul de introducere oferte al Platformei de tranzacţionare conform regulilor precizate în Ghidul de utilizare a Platformei de tranzacționare.
		2. La deschiderea sesiunii de licitație în sistem online, Participantul inițiator introduce în platforma de tranzacționare 1 fracție, în cazul tranzacţionării integrale cu un singur participant sau numărul de fracţii ale cantităţii din ofertă în cazul tranzacţionării parţiale, cu unul sau mai mulţi participanţi și prețul, propuse în oferta inițiatoare, publicată pe pagina web a OPCOM SA.
		3. În cazurile de excepție, justificate, când un Participant inițiator la PMC nu poate accesa Platforma de tranzacționare, din motive tehnice, acesta poate solicita OP, telefonic pentru operativitate și confirmă prin mesaj-email, înainte de începerea sau la începutul sesiunii de licitație, să introducă oferta inițiatoare în numele său. Orice alte acțiuni ulterioare de modificare asupra ofertei inițiatoare trebuie efectuate de către participantul inițiator. Totodată, în astfel de cazuri, participantul inițiator poate solicita cu cel puțin 30 minute înainte de începere, reprogramarea sesiunii de licitație în sistem online la o oră ulterioară sau în următoarea zi lucrătoare, cu informarea PS.
		4. În cazul în care participantul inițiator introduce o ofertă cu caracteristici diferite de cele din oferta inițiatoare publicată, OP va lua legătura cu reprezentanții Participantului inițiator și va solicita modificarea ofertei astfel încât să fie conformă cu oferta inițiatoare publicată. În cazul în care oferta nu este modificată conform, OP va anula această ofertă.
		5. În cazul în care după anularea unei oferte introdusă greșit iniţiatorul sesiunii de tranzacţionare nu revine prin introducerea corectă a ofertei, în maxim 10 minute de la anularea ofertei introdusă greşit, se va considera că inițiatorul sesiunii de tranzacționare și-a retras oferta și vor fi aplicate regulile stabilite prin prezenta Procedură la punctul 7.4.1. cu privire la aplicarea sumei penalizatoare.
		6. Oricare dintre participanţii respondenţi calificaţi pot introduce propriile oferte în platforma de tranzacționare indicând numărul de fracții și prețul propus.
		7. Oferta de răspuns, introdusă de către un Participant la PMC în platforma de tranzacţionare presupune în mod implicit acceptarea și asumarea fermă a condițiilor contractului de vânzare/cumpărare a energiei electrice publicat și caracteristicilor ofertei inițiatoare.
		8. Pe durata sesiunii de licitație online inițiatorul poate efectua doar modificări de preț.
		9. Ofertele de vânzare introduse de către Participanții la PMC vor fi ordonate în mod automat de Platforma de tranzacționare, în ordine crescătoare în funcție de preț și în cazul ofertelor cu același preț, în funcţie de marca de timp specifică momentului introducerii ordinului. Pe tot parcursul sesiunii de licitație online, la modificarea unei oferte, Platforma de tranzacţionare va atribui în mod automat o nouă marcă de timp, corespunzătoare momentului modificării ofertei iniţiale. Această modificare poate avea consecinţe asupra plasării ofertei în ansamblul pieţei. De asemenea, participanții pot vizualiza toate ofertele existente în piață în fereastra “Adâncime ordin”.
		10. Pe parcursul sesiunii de licitație oferta de cumpărare este corelată în mod automat cu ofertele de vânzare pe măsură ce prin introducerea şi/sau modificarea unei noi oferte este îndeplinită condiţia de corelare, respectiv prețul ofertei de vânzare mai mic sau egal cu preţul ofertei de cumpărare, rezultând tranzacții pentru numărul de fracții aferent fiecărei oferte. Conform regulilor de ordonare, ofertele de vânzare sunt afișate în ordine crescătoare a prețului ofertat, respectiv prima ofertă de vânzare corelată va fi oferta de vânzare cu prețul cel mai mic.
		11. Prețul de adjudecare la care se va încheia o tranzacție, urmare regulilor de corelare aplicate automat de către Platforma de tranzacționare, este prețul ultimei ofertei introduse/modificate în Platforma de tranzacționare.
		12. Orice tranzacție încheiată prin corelarea cu un ordin eronat, respectiv un număr diferit de fracții față de cel prevăzut în oferta inițiatoare publicată, introdus de participantul inițiator, va fi anulată de către OP.
		13. În cazul în care un Participant la PMC constată că, urmare a unei erori de introducere a ofertei în platforma de tranzacționare, s-a încheiat o tranzacție, notifică în maxim 15 minute administratorul Platformei de tranzacționare asupra tranzacției eronate, solicitând anularea acesteia.
		14. Anularea unei tranzacții se realizează de către OP numai în cazul în care ambii parteneri sunt de acord cu anularea tranzacției. Confirmarea acordului și motivația solicitării se formulează telefonic, pentru operativitate și se confirmă prin mesaje-mail transmise pe adresa administratorului Platformei de tranzacționare (pmc@opcom.ro), pentru asigurarea dovezii materiale a acordului. Administratorul va anula tranzacția (înlăturându-se astfel semnalul eronat de preț). OPCOM SA anunță pe website-ul propriu anularea tranzacției, însoțită de motivația notificată.
1. ÎNCHEIEREA SESIUNII DE LICITAȚIE
	1. După încheierea sesiunii de tranzacționare, OP :
	2. va publica pe pagina sa de web ([www.opcom.ro](http://www.opcom.ro)) rezultatele sesiunii de licitaţie, respectiv numărul de fracții tranzacționate, cantităţile tranzacţionate, preţurile stabilite prin licitație și numele participanţilor câştigători;
	3. va confirma prin email/fax rezultatele sesiunii de licitație către câştigătorii sesiunii de licitație (Anexa 6);
	4. va publica înregistrarea oricărei modificări a ofertelor iniţiatoare sau de răspuns, într-un format anonimizat;
	5. Contractul de vânzare/cumpărare a energiei electrice semnat între Participanţii la PMC, urmare tranzacţiilor încheiate trebuie să respecte contractul de vânzare-cumpărare a energiei electrice propus de participantul inițiator și publicat împreună cu oferta/contractul standard de vanzare-cumpărare energie electrică/ contract EFET și rezultatele sesiunii de licitație. Acesta va fi transmis la OP în termen de maxim trei (3) zile lucrătoare de la data comunicării rezultatelor sesiunii de licitaţie.
	6. OP verifică contractele depuse şi în cazul în care nu sunt respectate întocmai prevederile prezentei Proceduri, OP va semnala Participanţilor la PMC abaterile constatate şi va solicita corectarea contractului.
	7. În cazul refuzului de semnare a contractului sau în cazul refuzului de corectare a unui contract neconform în termen de o (1) zi lucrătoare, OP va solicita participantului/participanților în culpă plata unei o sume penalizatoare și va proceda la suspendare în conformitate cu prevederile prezentei Proceduri.
2. ÎNTRERUPEREA ACCIDENTALĂ A SESIUNII DE LICITAŢIE ŞI RELUAREA ACESTEIA
	1. Sesiunea de licitație în sistem online poate fi întreruptă de către reprezentanţii OP autorizaţi în cazul unui eveniment sau a unui complex de condiţii de natură să împiedice desfăşurarea sesiunii. Aceste evenimente şi condiţii includ, dar nu sunt limitate la: defectarea Platformei de tranzacţionare a PMC din diverse cauze, care includ dar nu sunt limitate la defecţiuni ale serverului Platformei de tranzacţionare, a majorităţii terminalelor Participanţilor la PMC, ori avarii ale sistemului de alimentare cu energie a Platformei de Tranzacţionare ori ale unor subsisteme componente (internet, reţea internă);
	2. Reluarea sesiunii de licitație se va face de îndată ce condiţiile vor permite desfăşurarea normală a sesiunii;
	3. Participanţii la PMC vor fi anunţaţi asupra deciziilor luate în situaţiile precizate în prezentul capitol, fie prin intermediul Platformei de tranzacţionare fie prin alte canale alternative de comunicare (telefon, e-mail).
3. PENALITĂȚI
	1. În cazul retragerii ofertei inițiatoare după publicarea pe pagina de web a OPCOM SA, participantul în cauză plătește OP o sumă penalizatoare, în proporție de 0,5% din valoarea ofertei proprii, acesta asigurând virarea contravalorii penalității în mod egal participanților care au transmis intenția de participare la sesiunea de tranzacționare în calitate de respondenți;
	2. În cazul în care participantul inițiator refuză introducerea ofertei în platformă sau refuză corectarea ofertei introduse cu alte caracteristici decât cele din oferta inițiatoare publicată, participantul în cauză plătește OP o sumă penalizatoare, în proporție de 0,5% din valoarea ofertei proprii, acesta asigurând virarea contravalorii penalității în mod egal participanților care introdus oferta de răspuns în platforma de tranzacționare;
	3. În cazul refuzului încheierii contractului de către ambele părți sau a prezentării unui contract neconform pentru o tranzacție rezultată în urma sesiunii de licitație, participanţii în cauză plătesc fiecare către OP o sumă penalizatoare care reprezintă 0,5% din valoarea contractului. OP repartizează și asigură virarea contravalorii penalității după cum urmează:
4. În mod egal, tuturor participanţilor care au introdus oferte în sesiunea respectivă de tranzacţionare, repectiv în cadrul sesiunii de licitație online;
5. În favoarea OPCOM SA în cazul în care în sesiunea respectivă de licitație nu au existat alte oferte active decât cele care au determinat tranzacția.
	1. În cazul refuzului încheierii contractului de către o singură parte, participantul în cauză plătește către OP o sumă penalizatoare care reprezintă 0,5% din valoarea contractului. OP repartizează și asigură virarea contravalorii penalității către Participantul care are calitatea de contraparte în tranzacție, desemnat în conformitate cu rezultatele notificate de către OP după încheierea sesiunii de licitație;
	2. OPCOM - S.A. este exonerat de orice obligaţie de plată către părţile care au dreptul să încaseze suma penalizatoare atât timp cât participanţii în culpă prevăzuţi la pct. 10.1, 10.2. și 10.3 nu îşi achită obligaţiile de plată către OPCOM - S.A.
	3. În urma săvârșirii abaterilor de mai sus, participantul în cauză este suspendat în mod automat de la tranzacţionare din momentul constatării abaterii şi până în a 10 zi calendaristică (inclusiv), după data efectuării plăţii sumei penalizatoare. Cele 10 zile curg din ziua lucrătoare următoare celei în care se confirmă creditarea contul bancar al OPCOM SA cu suma datorată.
	4. Participantul care este penalizat va suporta toate comisioanele bancare aferente plății sumei penalizatoare către OPCOM SA.
6. PUBLICAREA INFORMAȚIILOR
	1. OPCOM SA publică şi actualizează pe pagina sa web următoarele documente:
7. Documentele care reglementează precum şi documentele tip privind funcţionarea Pieței de energie electrică pentru clienții finali mari, respectiv:
8. Regulamentul privind cadrul organizat de contractare a energiei electrice pentru clienții finali mari;
9. Procedura privind înregistrare la piețele centralizate de energie electrică administrate de OPCOM SA;
10. Procedura privind funcționarea Pieței de energie electrică pentru clienții finali mari;
11. Convenţia de participare la Piaţă de energie electrică pentru clienţii finali mari;
12. Contractul standard de vânzare/cumpărare a energiei electrice pe Piața de energie electrică pentru clienţii finali mari;
13. Modelul ofertei inițiatoare de cumpărare pe Piaţa de energie electrică pentru clienţii finali mari (Anexa 2);
14. Ghidul de utilizare a Platformei de tranzacționare ce deservește PMC.
15. Datele aferente procesului de tranzacţionare, respectiv:
	* 1. Lista Participanţilor la PMC, inclusiv componența agregatorilor (lista clienţilor finali mari /producătorilor). Această listă este actualizată în cazul în care este înregistrat un nou Participant la PMC, sau e modificată componenţa unui agregator, precum și în cazul în care un Participant se retrage sau este revocat de la Piaţa de energie electrică pentru clienţii finali mari (la data la care cazurile menţionate devin efective);
		2. Anunțurile privind inițierea sesiunilor de tranzacționare pe Piaţa de energie electrică pentru clienţii finali mari;
		3. Denumirea Participantului care înaintează oferta inițiatoare, oferta de energie electrică şi contractul propus de către inițiator;
		4. Programul de desfăşurare a sesiunii de tranzacţionare;
		5. Criteriile de selecţie, pe baza cărora inițiatorul va realiza calificarea participanţilor respondenți în cadrul etapei de selecţie;
		6. Lista participanților respondenți selectați;
		7. Anunţul de anulare, în cazul în care pentru o ofertă inițiatoare nu au fost depuse oferte de răspuns conform termenului precizat în Programul de desfăşurare a sesiunii de tranzacţionare;
		8. Rezultatele sesiunii de licitaţie în sistem online conform 8.1;
		9. Justificarea întreruperii sesiunii de licitaţie, în cazul în care sesiunea de licitaţie în sistem online este întreruptă datorită unor situații speciale definite în prezenta Procedură;
		10. Lista Participanţilor suspendați, retrași, revocați de la PMC;
		11. Componenta de administrare şi Componenta de realizare a tranzacțiilor pe Piaţa Piaţa de energie electrică pentru clienţii finali mari.
	1. Informaţiile aferente procesului de tranzacționare vor fi disponibile pe pagina de internet a OP timp de cel puţin 5 ani, iar rezultatele sesiunilor de licitaţie vor fi publicate într-un format care să permită exportul datelor în format editabil, pentru o perioadă definită aleasă de utilizator.
16. LEGĂTURA CU PARTICIPANŢII LA PMC
	1. Schimbul de date şi informaţii cu Participanţii la PMC se va realiza în condițiile prezentei Proceduri: prin e-mail, fax, telefonic.
	2. Transmiterea la OP și actualizarea ori de câte ori este necesar a unui document asumat de reprezentantul legal al participantului PMC cu privire la datele de contact ale reprezentanților (email, fax, telefon) considerate valide în realizarea schimbului de date și informații.
17. ALTE PREVEDERI

Prevederile Procedurii PMC sunt completate de drept şi în mod automat cu prevederile documentelor de referinţă precizate la art. 5 precum şi cu modificările ulterioare ale acestor documente.

Anexele 1 - 6 fac parte integrantă din prezenta procedură.

# Anexa 1

#

# Diagrama operațiunilor de desfășurare a sesiunilor de tranzacționare pe PMC

Transmiterea de către Participantul inițiator la PMC în vederea organizării sesiunii de tranzacţionare a ofertei inițiatoare de cumpărare de energie electrică, a contractului propus, a criteriilor de selecție și a programului de desfășurare a sesiunii de tranzacționare

(Ziua D)

Publicarea de către Opcom SA a anuntului de organizare

a sesiunii de tranzacționare

(D+2)

Transmiterea documentelor pentru intenția de participare cu oferte de răspuns ( D+.......)

Etapa de selecția a participanţilor respondenți pe baza criteriilor de selecţie ( D+.......)

Publicarea listei participantilor respondenții selectați ( D+.......)

Aplicarea sumei penalizatoare și suspendarea participantului în cazul retragerii ofertelor inițiatoare/ refuz introducere oferta in platforma de tranzactionare/ refuz semnare contract conform

Sesiunea de licitație în sistem online
( D+.......)

Publicarea rezultatelor/
Transmiterea confirmărilor de tranzacții

( D+.......)

Transmiterea contractului semnat de către ambele părți
( D+.......)

Verificarea de către OP a conformității contractului semnat, cu respectarea întocmai a conținutului și formei contractului propus și rezultatelor sesiunii de licitație;

( D+.......)

Corectarea contractului neconform

( D+.......)

# Anexa 2

# OFERTA INIŢIATOARE DE CUMPĂRARE pe PMC

#

Către Opcom SA

Bd. Hristo Botev 16-18, sectorul 3, Bucureşti

Societatea ................................................cu sediul în…….................................., înregistrată la Oficiul Registrului Comerţului al ........................, cu numărul ............................ reprezentată prin ........................................, în calitate de .................,

 în nume propriu [ ]  în calitate de agregator [ ]

în conformitate cu prevederile Procedurii privind funcţionarea Pieţei de energie electrică pentru clienţii finali mari, solicităm înregistrarea pentru tranzacţionare pe această piață a următoarei oferte de cumpărare pentru a fi notificată ca ofertă inițiatoare:

1. Cantitatea de energie electrică .................. MWh
2. Produsul sau combinația de produse standard:

|  |  |  |
| --- | --- | --- |
| Profil | Număr produse | Puterea medie pe interval de decontare (MW) |
| Bandă (Luni-Duminică, 00:00-24:00 CET) | .........\* | 5 x….\* |
| Vârf 1 (Luni-Vineri, 06:00-22:00 CET) | ......... | 5 x…. |
| Vârf 2 (Luni-Duminică, 06:00-22:00 CET) | ......... | 5 x…. |
| Gol (Luni-Vineri, 00:00-06:00 și 22:00-24:00 CET și Sâmbătă-Duminică, 00:00-24:00 CET) | ......... | 5 x…. |
| *Alt profil convenit prin cosultare publică și publicat pe pagina web în secțiunea de Anunturi PMC* | ......... | 5 x…. |

1. Numărul de fracții propus pentru împărțirea cantității totale......... \*\*
2. Opțiunea privind variaţia puterii contractate pe ID: DA [ ]  NU [ ]
3. Perioada de livrare ............................. (data de începere şi data de finalizare)
4. Preţul propus .............…lei/MWh (formula de ajustare se regăsește în contractul care însoțește oferta, după caz)

Tip de contract care însoțește oferta:

[ ]  propus de inițiator [ ]  standard [ ]  tip EFET

În cazul atribuirii ofertei ne obligăm să încheiem contractul/contractele bilaterale cu respectarea întocmai a formei şi conţinutului contractului propus şi a rezultatelor sesiunii de licitație.

Data..............

........................, Director General

\* Se va completa cu un număr întreg ca fiind numărul de produse standard pentru profilul/profilurile dorite.

\*\* Se va completa cu 1 pentru opţiunea privind tranzacţionarea integrală / pentru opțiunea privind tranzacţionarea parțială se indică numărul de fracții astfel încât valoarea minimă a fracţiei să fie corespunzătoare energiei aferente unei puteri medii de 1 MW pe interval de decontare.

# Anexa 3

**PROGRAMUL DE DESFĂŞURARE A SESIUNII DE TRANZACŢIONARE**

stabilit de către participantul inițiator și transmis către OP

pentru publicare împreună cu oferta

* Publicare ofertă ...........
* Termen transmitere intenții participare în calitate de repondenți.............
* Termen validare participanți selectați de către participantul inițiator și comunicarea listei către OPCOM SA .........
* Termen publicare a listei participanților selectați pe website-ul OPCOM SA și transmiterea notificărilor ..........
* Ziua și ora sesiunii de licitație în sistem online .............
* Termen transmitere contract(e) ........

*\*Programul va fi convenit cu OP înainte de publicarea ofertei în vederea organizării sesiunii de tranzacționare.*

# Anexa 4

**CRITERIILE DE SELECŢIE A PARTICIPANŢILOR CU OFERTE DE RĂSPUNS**

|  |  |  |  |
| --- | --- | --- | --- |
| Nr. Crt. | Criterii de selecţie  | Valoare minimă/maximă admisă | Document suport solicitat |
|  |  |  |  |
|  |  |  |  |

Email pentru transmiterea criteriilor de selecție de către participanții respondenți: .......................................................................

# Anexa 5

Nr. Ieşire Opcom SA …................din data….................

# NOTIFICARE SELECŢIE PENTRU PARTICIPAREA CU OFERTĂ DE RĂSPUNS

Către: *(Nume Participant la Piața de energie electrică pentru clienţii finali mari PMC)*

Referitor la rezultatul etapei de selecţie pe PMC pentru oferta transmisă de ........................ cu codul ............................, pentru care se va organiza sesiunea de licitație în sistem online în data de ...................

Stimate domn/ Stimată doamnă,

Vă facem cunoscut faptul că, în conformitate cu prevederile Regulamentului privind cadrul organizat de contractare a energiei electrice pentru clienţii finali mari şi cu cele ale Procedurii privind funcţionarea Pieţei de energie electrică pentru clienţii finali mari, participantul inițiator a analizat documentele depuse de către societatea ...............................…… şi a verificat îndeplinirea de către societate a criteriilor de selecţie stabilite pentru oferta menţionată.

În urma analizei şi verificărilor realizate s-a constatat faptul că societatea dumneavoastră îndeplineşte toate criteriile de selecţie şi prin urmare poate participa cu oferte de răspuns la etapa delicitație în sistem online pentru oferta transmisă de ........................ cu codul ............................, pentru care se va organiza sesiunea de licitație în sistem online în data de ..................., conform Programului de desfășurare a sesiunii de tranzacționare publicat.

Cu respect,

......................., Director General

# Anexa 6

Nr. Ieşire Opcom SA …................din data….................

# CONFIRMARE TRANZACȚIE

*Denumire Participant Vânzător*

*Denumire Participant Cumpărător*

Referitor la rezultatul sesiunii de tranzacţionare cu inițiată de ........................ cu codul ............................, pentru care s-a organizat sesiunea de licitație în sistem online în data de ................... pe PMC

Vă facem cunoscut faptul că în urma desfăşurării sesiunii de licitație pe PMC, companiile ....................... în calitate de vânzător şi ......................... în calitate de cumpărător, au fost desemnate câştigătoare pentru oferta menționată în referință, cu următoarele rezultate:

* Cantitatea totală tranzacționată: .............. MWh;

Cantitatea tranzacționată corespunde unui ..... (număr) fracţii corespunzătoare energiei aferente unei puteri medii de ...... MW pe interval de decontare pentru produsul ........../ combinației de produse.............

* Prețul: ................ lei/MWh.

În conformitate cu prevederile Procedurii privind funcţionarea pieţei de energie electrică pentru clienţii finali mari, materializarea tranzacţiilor efectuate se realizează de către părţi prin semnarea contractului bilateral în termen de maxim 3 zile lucrătoare de la data prezentei comunicări, respectiv până la data de ....…....., cu respectarea întocmai a conţinutului şi formei contractului propus de către inițiator și a rezultatelor notificate prin prezentul mesaj de către OPCOM SA în calitate de Operator al Pieţei de Energie Electrică şi de Gaze Naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat și plății facturii aferente tarifului de tranzacționare.

Cu respect,

................................., Director General